open-index/open-wikipedia-markdown huggingface dataset:
VEF I-11

**VEF I-11** – 1936 m. Latvijos įmonėje VEF sukurtas irt pagamintas sportinis dvivietis lėktuvas. Orlaivio konstruktorius – Karlis Irbytis ().

Sugrįžęs iš 1935 m. Milano aviacijos parodos K. Irbytis sukūrė savo konstrukcijos kelioninį ir sportinį lėktuvą – mišrios konstrukcijos žemasparnį monoplaną su laisvai nešančiu sparnu ir fiksuota važiuokle. Vėliau šio orlaivio pagrindu K. Irbytis sukūrė mokomąjį naikintuvą I-12.

Latvių šaltiniuose nurodoma, kad šiuo lėktuvu 1936 m. buvo pasiektas atitinkamos klasės lėktuvų skrydžio greičio rekordas (trasa nuo Rygos iki Kauno (240 km) įveikta per 1 val. 20 min). Tuometinis lėktuvų su iki 4 l. darbinio tūrio varikliais greičio rekordas siekė 190 km/h, o I-11 išvystydavo iki 229,3 km/h greitį. Rekordas nebuvo oficialiai užfiksuotas.

 m. balandžio 26 d. su VEF I-11 per 5 val. ir 30 min. K. Irbytis atliko 1000 km nuotolio skrydį aplink Latviją.

## Techniniai duomenys

* '''Įgula''': 1-2 pilotai
* **Ilgis:** 7,1 m.
* **Aukštis**: 1,9 m
* **Sparno plotas**: 9,3 m2
* **Jėgainė**: vienas 90 AG galios variklis „Blackburn Cirrus Minor I“
* '''Greitis''': 229 km/h
* **[[Veikimo spindulys (aviacija)|Skrydžio nuotolis]]**: 800 km
* '''Skrydžio lubos''': 4000 m

## Galerija

VEF IRBITIS I-11.jpg|
VEF I-11 2.jpg|
I-11_rasejums.jpg|


## Literatūra

* Humberstone, Richard (ed.): *Latvian Air Force 1918–1940*, Blue Rider Publishing, London 2000, 
* Irbītis, Kārlis: *Of Struggle and Flight*, Canada’s Wings Inc., Stittsville, Ontario 1986, 
* VEF IRBITIS I-11 archyvuota 2020 m. vasario 18 d., Wayback Machine 
* VEF I√11, Bruninieki
* Zulis, Gunars David. „VEF Irbitis I-11“. *latvianaviation.com*. Tikrinta 2017-02-05.
SU 1º Dezembro

**Sociedade União 1º Dezembro**, o trumpiau žinomas kaip **S.U. 1º Dezembro** – Portugalijos futbolo klubas iš Sintros.

## Istorija
Klubas įkurtas 1980 m. gruodžio 1 d. Pastaraisiais dešimtmečiais žaidė trečios arba ketvirtos pakopos pirmenybėse.

Moterų futbolo komanda 2000 m. tapo šalies čempionėmis ir ilgą laiką dominavo šalies futbolo lygoje. Dvylika kartų (2000, 2002, 2003, 2004, 2005, 2006, 2007, 2008, 2009, 2010, 2011, 2012 m.) tapo čempionėmis.

## Stadionas
Namų rungtynes žaidžia „Campo Conde de Sucena“ stadione, talpinančiame 1 tūkst. žiūrovų.

## Pasiekimai
; **Moterų komanda:**
* Čempionės: 2000, 2002, 2003, 2004, 2005, 2006, 2007, 2008, 2009, 2010, 2011, 2012 m.
* moterų futbolo taurė: 2004, 2004, 2007, 2008, 2010, 2011, 2012 m.

## Sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Žaidėjai
*  Bernardas „Benny“ Silva, atraminis saugas (2023–2024 m.)
*  David Brazão, saugas, vingeris (nuo 2025 m.)
*  Gabriel Castro, gynėjas (2023, 2024 m.)
*  Diogo Coelho, gynėjas (2023–2024 m.)
*  Tiago Luis, saugas (2022–2023 m.)

## Išnašos

## Nuorodos
*  Oficiali klubo svetainė
* Facebook paskyra
* SOCCERWAY
* FLASHSCORE
* zerozero.pt 
* Transfermarkt
* Globalsportsarchive
Kūno dismorfinis sutrikimas

**Kūno dismorfinis sutrikimas** (*KDS*; ) – dažnai nenustatomas psichikos sutrikimas, kuriam būdingas perdėtas susirūpinimas įsivaizduojamomis išvaizdos ydomis ar fizinėmis anomalijomis bei tariamų ar nežymių išvaizdos netobulumų maskavimu. KDS paplitimas aprėpia apie 2 % visų suaugusiųjų ir nuo 1,9 iki 2,2 % visų paauglių.

Dauguma KDS sergančių asmenų yra susirūpinę dėl savo veido aspektų, kurių kiti nepastebi, pavyzdžiui, dantų, skruostų, lūpų, ausų, nosies dydžio ar formos arba odos ar plaukų tekstūros. Dažnai tokie asmenys skundžiasi padidėjusiu ar per mažu kūno plaukuotumu, odos dėmėmis. Jų dėmesio centre gali būti kiekviena kūno dalis – lytiniai organai, krūtys, šlaunys, sėdmenys, pečiai, pilvas ir kt. Kita vertus, raumenų dismorfija, yra kūno dismorfinio sutrikimo diagnozės atskiras sutrikimo tipas. Žmonės, sergantys raumenų dismorfija, gali manyti, kad atrodo nepakankamai raumeningi. Tai gali paskatinti vartoti anabolinius-androgeninius steroidus. Tokie žmonės stebi save veidrodyje ar reguliariai matuoja kūno formas, lyginasi su kitais asmenimis, maskuoja trūkumus makiažu arba rūbais.

Tam tikri aplinkos veiksniai gali paskatinti šio sutrikimo išsivystymą, pavyzdžiui, dalyvavimas veikloje, kurioje akcentuojama išvaizda ir kūno proporcijos (pvz., sportas, šokiai, modeliavimas, kultūrizmas), socialinių tinklų naudojimas (veido ir kūno proporcijų retušavimas nuotraukose, kūnų, modifikuotų plastinėmis kosmetinėmis operacijomis, demonstravimas) ir pažįstamųjų ar bendraamžių tyčiojimasis dėl fizinių ypatumų.

Susirūpinimas savo išvaizda nėra kito psichikos sutrikimo simptomas (pvz., nepasitenkinimas savo kūno forma sergant anoreksija). Sergant KDS, susirūpinimas paprastai yra sutelktas į konkrečią kūno sritį, o ne į bendrą svorį ar dydį. Tačiau genetinis polinkis rodo sąsajas su obsesiniu kompulsiniu sutrikimu ir nervine bulimija. Nerimo ir nuotaikos sutrikimai, pvz., klinikinė depresija ar socialinio nerimo sutrikimas dar labiau sunkina ligos naštą.

1891 m. Enrico Morselli, italų psichiatras, sugalvojo terminą *dysmorphophobia*, ( – ‘netaisyklingos, bjaurios išvaizdos’), norėdamas apibūdinti žmones, nepagrįstai manančius, kad turi fizinių ydų. Kūno dismorfinis sutrikimas yra psichikos sveikatos sutrikimas, diagnozuojamas pagal Psichikos sutrikimų diagnostikos ir statistikos vadovo 5 leidimo (DSM-5) ir Tarptautinės ligų klasifikacijos 11 leidimo (TLK-11) kriterijus. Jais remiantis, šis sutrikimas priskiriamas prie obesinių-kompulsinių ar kitų su juo susijusių sutrikimų grupės.

## Išnašos
Navasodai

**Navasodais** () vadinami kaimai:

## Baltarusija
* Navasėdai (Astravas) – Astravo rajone;
* Navasėdai (Žiupronys) – Ašmenos rajone Žiupronių apylinkėje;
* Navasėdai (Gardinas) – Gardino rajone;
* Varanavo rajone:
** Navasėdai (Benekainys) – Benekainių apylinkėje,
* Navasėdai (Pereigonys) – Pereigonių apylinkėje,
* Navasėdai (Dočiškės) – Dočiškių apylinkėje,
* Navasėdai (Misiavičai) – Misiavičų apylinkėje;
* Navasėdai (Zietela) – Zietelos rajone.

## Lenkija
* Novosadai (Hainuvkos apskritis);
* Novosadai (Zabluduvo valsčius);
* Novosadai (Michalovo valsčius);
* Novosadai (Bielsko apskritis);
* Naujasodė (Seinai).

## Lietuva
* Alytaus rajone:
** Naujasėdžiai Butrimonių seniūnijoje,
** Pivašiūnų seniūnijoje: Navasodai I ir Navasodai II;
* Navasodai Kaišiadorių rajone;
* Navasodai Kalvarijos savivaldybėje;
* Marijampolės savivaldybėje:
** Navasodai Igliaukos seniūnijoje,
** Navasodai Sasnavos seniūnijoje;
* Novasodai Molėtų rajone;
* Novosada Rokiškio rajone;
* Novasodai Trakų rajone;
* Novasadai Utenos rajone;
* Navasodai Varėnos rajone;
* Vilniaus rajone:
** Naujasodžiai Avižienių seniūnijoje,
** Novosadai Nemenčinės seniūnijoje.

## Kitos reikšmės
* Naujasėdžiai
* Naujasodžiai
Nivacija

**Nivacija** – procesas, kurio metu dėl ardomosios sniego veiklos susidaro Žemės paviršiaus reljefo formos; sniego erozija.

Nivacija būdingiausia poliarinėms, subpoliarinėms juostoms ir aukštikalnėms, ji vyksta, apie vandens užšalimo tašką svyruojant oro temperatūrai ir pakaitomis atitirpstant bei užšąlant sniegynams.

Vyksta mechaninis uolienų dūlėjimas, jų nuoskalas ir mažytes atplaišėles nuplukdo vanduo, susiformuoja pažemėjimai (jie tampa karomis). Laikui bėgant dėl nivacijos paviršius pasidaro lygus.

Terminą į vartoseną įvedė ir apibūdino F. E. Matthes 1900 m.

## Išnašos
Natus Vincere

**Natus Vincere** (lotyniškai – „gimę laimėti“), sutrumpintai **NAVI **(taip pat **Na`Vi**) – Ukrainos elektroninio sporto organizacija, įkurta 2009 m. Ji turi komandų ir žaidėjų, dalyvaujančių daugelyje žaidimų, įskaitant „Counter-Strike 2“, „Dota 2“, „FIFA“, „Brawl Stars“, „World of Tanks“, „Paladins“, „PlayerUnknown's Battlegrounds“, „Clash of Clans“, „Apex Legends“, „Rainbow Six Siege“, „Mobile Legends: Bang Bang“, „Fortnite“ ir „Valorant“.**

## „Counter-Strike“ padalinys
2009 m. spalį Muratas „Arbalet“ Žumaševičius Dubajuje vykusio „Intel Extreme Masters“ turnyro metu paskelbė apie el. sporto organizacijos sukūrimą. Jis turėjo skirti finansus, reikalingus organizacijai valdyti, taip pat suteikti vietą, kurioje žaidėjai galėtų treniruotis, o Sergejus „starix“ Ischukas, profesionalus „Counter-Strike“ žaidėjas, ėmėsi pareigos suburti sudėtį.

2009 m. gruodžio 17 d. įkurta „Natus Vincere“, tuo metu pasivadinusi „Arbalet UA“, kurios pagrindą sudarė „Counter-Strike“ žaidėjai Ivanas „Edward“ Sucharevas, Jegoras „markeloff“ Markelovas, Sergejus „starix“ Iščukas, Arsenijus „ceh9“ Trunoženka ir Danilas „Zeus“ Teslenka, o ZeroGravity ėjo trenerio pareigas.

„Na`Vi“ santrumpą įkvėpė filmas „Įsikūnijimas“, o pilną jos formą konkurso būdu nustatė gerbėjai.

### Komandos sudėtis

## Išnašos
Soloro salos

**Soloro salos** () – salų grupė Indonezijoje, Mažųjų Sundos salų salyne, Rytų Nusa Tengaros provincijoje. Yra tarp Floreso salos vakaruose ir Aloro salų rytuose. Plotas – 2082 km².

Sudaro trys pagrindinės salos – Lembata, Adonara, Soloras.

Salose yra aktyvių ugnikalnių (Apis ir kt.). Soloro saloje yra portugalų forto griuvėsiai.

2023 m. Soloro salose gyveno beveik 310 tūkst. gyventojų. Dauguma yra papuasų kilmės negroidai, kalbantys malajų-polineziečių kalbomis. Centrinėse salų dalyse gyvena daugiausia tradicinių tikėjimų elementus praktikuojantys gyventojai, pakraščiuose – musulmonai ir krikščionys.

## Šaltiniai
Muzikos asociacijos metų apdovanojimai 2024

**M.A.M.A. muzikiniai apdovanojimai 2024** buvo įteikti Žalgirio arenoje, Kaune, 2025 m. sausio 24 dieną. Apdovanojimų ceremoniją vedė Mantas Stonkus, komikė Laura Dragūnaitė ir dainininkė Nijolė Pareigytė-Rukaitienė.

Daugiausia norminuota 8 statulėlėmis Jessica Shy iš kurių laimėjo 4.

## Nominacijos

2024 m. gruodžio 18 d. tiesioginės transliacijos metu buvo paskelbti apdovanojimų nominantai.

Laimėtojai pažymėti **paryškintu** šriftu.

### M.A.M.A. TOP 40 klausomiausias kūrinys / daina

* **[[Silvester Belt]] – „Luktelk“**
* Rokas Yan, Monika Liu, Vaidas Baumila – „Gegužis“
* Gabrielius Vagelis ir Gintė – „Lūpų saldumo“
* Jovani ir Jurga – „Nebijok“
* Jessica Shy – „Žvaigždės“

### Metų proveržis

* Dovi Mi
* Lukas Pilkauskas
* Pijus Opera
* „Shower“
* **[[Silvester Belt]]**

### Elektroninės muzikos grupė / atlikėjas / atlikėja

* Adas
* **[[Jovani]]**
* Roe Deers
* Ruta MUR
* Under Black Helmet

### Popmuzikos grupė / atlikėjas / atlikėja

* Giedrė
* GJan
* Jazzu
* **[[Jessica Shy]]**
* Rokas Yan

### Alternatyvios muzikos grupė / atlikėjas / atlikėja

* Brokenchord
* Kedrostubùras
* Lukas Pilkauskas
* Pamės žiedas
* **„Shower“**

### Hip-hop muzikos grupė / atlikėjas / atlikėja

* ADE
* **[[Despotin Fam]]**
* Furytto
* OG Version
* Pijus Opera

### Tradicinės popmuzikos grupė / atlikėjas / atlikėja

* „Antikvariniai Kašpirovskio dantys“
* Linas Adomaitis
* Martynas Kavaliauskas
* Natalija Bunkė
* **„[[Žemaitukai (grupė)|Žemaitukai]]“**

### Metų progresyvios pop muzikos grupė/atlikėjai

* Aisté
* dj nevykele
* **[[Free Finga]]**
* Remis Retro
* RPTLE

### Roko muzikos grupė / atlikėjas / atlikėja

* **„[[Abudu]]“**
* „Akli“
* „Egomašina“
* „McLoud“
* „Plie“

### Metų grupė

* „Abudu“
* „Akli“
* „Despotin Fam“
* **„[[Kamanių Šilelis]]“**
* „Shower“

### Koncertinė grupė / atlikėjas / atlikėja

* Giedrė
* **[[Jessica Shy]]**
* Monika Liu
* Natalija Bunkė
* Vaidas Baumila

### Metų vaizdo klipas

* „8 Kambarys“ – „Susiskaldęs“
* dadcap – „Lėtas“
* **„[[Despotin Fam]]“ – „Greičio“**
* Evgenya Redko – „Planeta“
* Free Finga – „Vienas“
* Jessica Shy – „Žvaigždės“
* „Kedrostubùras“ – „Visai Baika“
* „Shower“ – „Impossible“
* „Solo Ansamblis“ – „Švelnūs Jausmai“
* Vaidas Baumila – „Gėlė“

### Metų albumas

* „Abudu“ – „Vietos Pasauly“
* „Despotin Fam“ – „Geros Naujienos“
* **[[Free Finga]] – „Plastika“**
* Giedrė – „Kiaurai sielas“
* GJan – „Verkiu Raudonų vyšnių sode“
* Jazzu – „Keisti ženklai“
* Jessica Shy – „Sutemos“
* Jurga Šeduikytė – „Tik aš ir tu“
* Rokas Yan – „Širdis“
* Ruta MUR – „Meridiem“
* „Shower“ – „Followe The Light“

### Metų atlikėjas / atlikėja

* Free Finga
* Giedrė
* GJan
* **[[Jessica Shy]]**
* Rokas Yan

### Metų kūrinys / daina

* Jessica Shy – „1000 vėtrų“
* Free Finga feat. Monika Liu – „Beržas“
* **[[Rokas Yan]], [[Monika Liu]], [[Vaidas Baumila]] – „Gegužis“**
* GJan – „Kaip man atmylėt tave“
* Silvester Belt – „Luktelk“

### LATGA Metų autorius
* **[[Jessica Shy]] ir [[Linas Strockis]]**

## Statistika

## Nuorodos
* M.A.M.A. muzikos apdovanojimų tinklalapis

## Šaltiniai
Cadikas

**Cadikas** ( – 'teisusis') – dievobaimingas, doras žmogus judaizme.

Talmude sakoma, jog žemėje gyvena 36 slapti cadikai (*lamed vav cadikim*), jei jų nebūtų, ištiktų pasaulio pabaiga. Kabalistai, gyvenę viduramžiais, manė, kad cadikai atlieka tarpininkų tarp Dievo ir jo išrinktosios tautos vaidmenį.

Šiuo terminu buvo įvardijami chasidų vadovai, nemaža dalis Toros ir Talmudo mokovų. Tikėta, jog pasiekę aukščiausią ekstazės laipsnį jie bendrauja su Dievu, įstengia atlikti stebuklus. Cadiko pareigos pereidavo paveldėjimo keliu. Chasidai savajam cadikui demonstruoja ypatingą pagarbą, apreiškimui prilygina visa, ką jis sako. Cadiko kultą atmeta chasidai, įsikūrę Lietuvoje bei Baltarusijoje.

Ankstyviausias žodžio paminėjimas aptinkamas Senajame Testamente (Hebrajų Biblijoje), Pradžios knygos 18, 25.

## Išnašos
Bagdoniškio dvaro tiltas

**Bagdoniškio dvaro tiltas** – pėsčiųjų tiltas, stovintis Bagdoniškio dvaro sodyboje, Kriaunų seniūnijoje, Rokiškio rajone. Tiltas kerta parko tvenkinio kanalą, jungia sodybos gyvenamąjį namą su atskirai stovinčiu pastatu.

Tiltas pastatytas XX a. 3-me dešimtmetyje. Kaip regioninės reikšmės architektūros ir inžinerinis paminklas, nuo 2002 m. įrašytas į Kultūros vertybių registrą. Arkinis tiltas vienos angos, atremtas į krantines gelžbetonines atramas. Abipus arkos įrengtos apskritimo formos angos. Tilto galuose ir viename šone padaryti betoniniai laiptai.

## Istorija

Bagdoniškio dvarą nuo XVIII a. II pusės valdė Romerių giminė. Išlikę ponų namas, kumetynas, rūkykla, pieninė, kiti pastatai (po sovietmečio rekonstrukcijų likę liekanos). Bagdoniškio dvare gimė ir iki 10 metų gyveno teisininkas Mykolas Romeris (1880–1945). XX a. pradžioje M. Romeris įsikūrė jam atitekusioje šiaurinėje sodybos dalyje, kurioje pasistatė atskirą gyvenamąjį namą su pagalbiniais pastatais, tiltą, užveisė sodą. Sovietmečiu sodyba buvo nacionalizuota, nugyventa. 1990 m. Bagdoniškio dvaras grąžintas teisėtiems savininkams.

Riomerių laikais teritorijoje buvo suformuotas kelių tinklas, vandenų sistema. Tarp skirtinguose lygiuose iškastų tvenkinių nuolat tekėdavo vanduo. Arkinis tiltelis pastatytas naujojoje sodybos dalyje. Jis nutiestas per vieną kanalų, jungė ponų vasarnamį ir šalia, mūriniame name įkurtą virtuvę. Pastaraisiais metais senasis tiltas atnaujintas.

## Šaltiniai
Matrosovas

**Matrosovu** vadinamos gyvenvietės Rusijoje:
* Kaliningrado srityje:
** Išdagėliai (Matrosovas) – Černiachovsko rajone,
** Vogeinis – Gurjevsko rajone,
** Gilija (Matrosovas) – Slavsko rajone.
Melnikovas

**Melnikovas** gali reikšti:

## Gyvenvietės

Rusijos Kaliningrado srityje:
* Murgiškės Oziorsko rajone,
* Rūdava Zelenogradsko rajone.

## Asmenybės
* Leonidas Melnikovas (1906–1981), Ukrainos TSR veikėjas.
Geručių dvaro tiltas

**Geručių dvaro tiltas** – tiltas Pakruojo rajono savivaldybėje, Žeimelio seniūnijoje, Geručių kaime, 0,85 km į pietus nuo Lietuvos ir Latvijos valstybinės sienos. Nutiestas per Yslykio intaką Beržtalį, žvyrkelyje į Geručių dvaro sodybą, 2,4 km į šiaurę nuo kelio .

Geručių (anksčiau Glebavos) dvaras – vienas stambiausių regiono dvarų. Valstybės saugoma teritorija užima 15,3 ha plotą su daugeliu akmens mūro statinių (dalis jų apleisti), buvusiame parke dirvonuojančiu XVIII a. gynybiniu įtvirtinimu. Dvaro tiltas stūkso pietvakarinėje dvarvietės dalyje, netoli buvusios alaus daryklos pastato (statyto 1847 m.).

Akmeninis arkinis tiltas nutiestas, manoma, XIX a. viduryje. Kaip regioninės reikšmės architektūros ir inžinerinis paminklas, nuo 2023 m. įrašytas į Kultūros vertybių registrą. Tiltas yra vieno tarpatramio, arkinės konstrukcijos. Ramtai, cilindrinis tarpatramio skliautas sumūryti iš lauko riedulių. Fasadų kontūrinės arkos abejose tilto pusėse virš upės tėkmės sudėtos iš tašytų akmenų. Upės vaga prie tilto dvaro pusėje išplatėjusi, panaši į natūralią, žemais krantais, vešliai apaugusi krūmais ir medžiais, priešingoje pusėje – ištiesinta, nutekanti dirbamais laukais.

## Šaltiniai
Kęstutis Birieta (1925)

**Kęstutis Birieta** (1925 m. – 2003 m. rugpjūčio 26 d.) – Lietuvos futbolininkas, teisėjas, sporto organizatorius.

## Biografija

Vaikystę praleido Aleksote, futbolą pamėgo 1934 m., žaidė Kauno komandose. Sportinis gyvenimas buvo glaudžiai susijęs su Audiniai Kaunas fabriku ir jo sportine veikla, kur žaidė iki 1965 m. Vėliau tapo futbolo teisėju, Kauno miesto ir apskrities futbolo organizatorius. Jis buvo ir ledo ritulininkas, žaidė ir teisėjavo Lietuvos pirmenybėse.

Atėjęs į „Kauno audinių“ fabriką 1947 m., dirbo paprastu darbininku, vėliau dirbo pameistrio mokiniu, dar vėliau – pameistriu, vadovavo moterų audėjų brigadai.

Sūnus Kęstutis Birieta taip pat buvo žymus futbolininkas ir futbolo teisėjas.

## Šaltiniai
Anykščių pėsčiųjų tiltas

**Anykščių pėsčiųjų tiltas**– tiltas Anykščiuose, kertantis Šventosios upę miesto pietvakariniame pakraštyje, skirtas pėstiesiems ir dviratininkams. Kairiajame krante pasiekiamas iš Jurzdiko mikrorajono Birutės gatvės tęsinyje, dešiniajame krante – iš Užupiečių krantinės Žvejų gatvės tarp nr. 56 ir 58. Nuo tilto šiame krante taku pakylama į šlaito viršuje esančią A. Vienuolio gatvę – įvažą į miestą nuo Kavarsko pusės. 

Gelžbetoninis pėsčiųjų tiltas pastatytas 1998 m. Pro šį tiltą link Anykščių tvenkinio užtvankos nusidriekęs pastaraisiais metais įrengtas pėsčiųjų ir dviračių takas su terasomis, poilsio aikštelėmis. Tiltas trijų tarpatramių, apie 72 m ilgio. Perdanga sudėta iš tėjinio skerspjūvio sijų, atremtų į du sieninius taurus su lytlaužomis. Krantuose įrengti du pusiau užpiltiniai ramtai. Tilto kraštuose pastatytos metalinių statinių tvorelės. Patiltė pritaikyta pravesti miesto komunikacijoms. Tiltas turi išilginį nuolydį į dešinįjį krantą (link Žvejų gatvės). Statinio prieigose per ledonešį pasitaiko potvynių, paskandinančių naujai įrengtas krantines su takais.

2016 m. tiltas buvo suremontuotas. Tilto konstrukcijos nuvalytos smėliavimo būdu, vėliau jos nugruntuotos ir naujai nudažytos.

Iš gatvės meno kūrėjų sulaukiama pasiūlymų ant tilto įrengti meninių akcentų. Tarp jų: ant turėklo pritvirtinta lentelė su R. Inčirausko trieiliu haiku „Neliesdamas esmės / vanduo apeina / akmenį“, piešinys ant atramos su Anykščių herbe ant tilto pavaizduotu šv. Jonu Nepomuku.

## Šaltiniai

## Nuorodos

* Anykščių rajono savivaldybės teritorijos dviračių transporto infrastruktūros plėtros specialusis planas. Aiškinamasis raštas *anyksciai.lt*, 2014 m.
* Pėsčiųjų tiltas per Šventąją *trip.lt* (nuotrauka)
Geručių dvaras

**Geručių dvaras** arba **Glebavos dvaras** – buvusio dvaro sodyba, esanti Pakruojo rajono savivaldybėje, Žeimelio seniūnijoje, Geručių kaime, 2,5 km į šiaurę nuo kelio , 0,6 km į pietus nuo Latvijos–Lietuvos valstybinės sienos. Vienas stambiausių regiono dvarų. Sodyba išsidėsčiusi abipus Beržtalio upės, į ją veda žvyrkelis su dvaro tiltu.

Geručių dvare saugomų kultūros vertybių kompleksą 15,3 ha teritorijoje sudaro: rūmai, du kumetynai, oficinos, ūkinių ir kitų pastatų liekanos, alaus daryklos pastatas, akmeninis tiltas, parko fragmentai su XVIII a. datuojamu gynybiniu įtvirtinimu. Juozo Šliavo 1970 m. dvarvietės  brėžinyje užfiksuota šiaurės vakarų pusėje buvusi užtvanka, apgriuvęs vėjo malūnas.

## Istorija

Anksčiau Geručiai turėjo kitą pavadinimą, tai buvo Glebavos kaimas. Dvarą XVI a. antroje pusėje įkūrė Glebavičiai. Nuo pavardės ir kilo šis pavadinimas. Paskutinysis savininkas – Johanas Lyvenas, kuris XX a. pradžioje dvarą buvo įkeitęs bankui. Galiausiai sodybos likimą nusprendė tarpukario žemės reforma. Nuo tada Glebava buvo išparceliuota, tapo Geručiais, apgyvendinti naujakuriai. 1924 m. dvaro rūmuose įsikūrė pradžios mokykla, kuri veikė iki 1970 m.

Sovietmečiu dvaras priklausė vietos kolūkiui, vėliau jo priežiūra rūpinosi Žeimelio žemės ūkio bendrovė. Čia gyvenę žmonės galėjo išsipirkti užimamus būstus. 2020 m. duomenimis, sodybos pastatuose gyveno atskiros šeimos, dalis pastatų buvo apleisti.

Dvaro sodybos rūmai statyti XIX a. I pusėje, romantizmo stiliaus, tinkuoto mūro sienomis. Pastatas simetriškos struktūros, pailgo stačiakampio plano, vieno aukšto, su paaukštinta pastoge - ertikiu. Virš centrinės dalies iškelti mezoninai. Stogas dvišlaitis, uždengtas skardos lakštais. Virš stogo kyšo keraminių plytų mūro dūmtraukiai.

## Šaltiniai

## Nuorodos

* Sąrašas:Lietuvos dvarai
* Geručių (Glebavos) dvaras, Pakruojo r. *miestai.net*
Anykščių tiltas (reikšmės)

**Anykščių tiltas ** – panašiu vardu vadinami tiltai, stovintys Anykščių mieste ar apylinkėse, nutiesti per Šventąją (tilto vaizdinys panaudotas Anykščių herbe):
* Anykščių tiltas – pagrindinis miesto kelių tiltas A. Vienuolio gatvėje, atgavęs istorinį Vyskupo Antano Baranausko vardą,
* Anykščių geležinkelio tiltas – siaurojo geležinkelio tiltas prie geležinkelio stoties.
* Anykščių pėsčiųjų tiltas – gelžbetoninis pėsčiųjų tiltas vakariniame miesto pakraštyje, Birutės gatvės tęsinyje,
* Anykščių šilelio lynų tiltas – metalinis pėsčiųjų kabamasis tiltas Šilelyje, prie Puntuko akmens.
Kiti:
* Pėsčiųjų tiltas per Anykščių tvenkinio užtvanką – tiltas miesto centre, šalia pagrindinio tilto.
Forsažas (aviacija)

**Forsažas** aviacijoje – tai reaktyvinio ar turbopropelerinio variklio režimas, kai trumpam padidinama variklio galia, viršijant įprastą trauką.

Šis režimas dažniausiai naudojamas naikintuvuose ir kituose karinėse orlaiviuose, siekiant greičiau įsibėgėti, pakilti ar atlikti manevrus skrydžio metu.

Reaktyviniuose varikliuose forsažas pasiekiamas papildomai purškiant kurą į reaktyvinio kuro srovę (), taip padidinant degimo temperatūrą ir išmetamųjų dujų greitį. Tai leidžia žymiai padidinti trauką, tačiau ženkliai padidina kuro sąnaudas.

Propeleriniuose lėktuvuose forsažas gali būti pasiekiamas trumpam padidinant variklio apsukas arba keičiamo žingsnio propeleriu padidinant jo efektyvumą.

## Šaltiniai

## Nuorodos
*
Ceará Sporting Club

**Ceará Sporting Club** – Brazilijos futbolo klubas, įkurtas Fortalezoje, Searos valstijos sostinėje. Namų rungtynes žaidė Kastelauno stadione, talpinačiame 63,9 tūkst. žiūrovų. Rungtyniavo nacionaliniame čempionate (Campeonato Brasileiro) ir Searos valstijos čempionate (Campeonato Cearense).

## Istorija
1914 m. birželio 14 d. įkurtas futbolo klubas. Rungtyniavo arba pajėgiausioje šalies lygoje, arba iškrisdavo į žemesnį divizioną.

Searos valstijos čempionate dominavo eilę metų ir Searos valstijos čempionais tapo 1915, 1916, 1917, 1918, 1919, 1922, 1925, 1931, 1932, 1939, 1941, 1942, 1948, 1951, 1957, 1958, 1961, 1962, 1963, 1971, 1972, 1975, 1976, 1977, 1978, 1980, 1981, 1984, 1986, 1989, 1990, 1992, 1993, 1996, 1997, 1998, 1999, 2002, 2006, 2011, 2012, 2013, 2014, 2017, 2018, 2024 m.

Nuo 2025 m. sezono rungtyniavo Campeonato Brasileiro Série A.

## Sezonai
; Pastarųjų metų sezonai

## Sudėtis
; Pagrindinė komanda
: Atnaujinta: 2025 m. vasario 6 d.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Stadionas

Namų rungtynes žaidžia Kastelauno stadione (, kaip vadinamame *Estádio Plácido Aderaldo Castelo* arba *Gigante da Boa Vista*. Stadionas pastatytas Fortalezoje, Searos valstijoje. Talpa – 67 037 žiūrovai. Stadionas priklauso Searos valstijos savivaldybei. Jame namų rungtynes žaidžia Ceará Sporting Club ir Fortaleza Esporte Clube. 

Vadinamas Searos gubernatoriaus Plácido Aderaldo Castelo garbei (1906–1979).

## Treneriai

*  Léo Condé, nuo 2024 m. birželio 27 d.

## Garsesni žaidėjai
; Futbolininkai, atstovavę Brazilijos nacionalinei rinktinei
*  Josimar, gynėjas (1992 m.);
*  Edmílson Gomes, gynėjas (2011 m.)
*  Juliano Belletti, gynėjas;
; Užsieniečiai
*  Jorge Recalde, saugas;

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Transfermarkt
* Globalsportsarchive
Niutonas (Velsas)

**Niutonas ** (, ) – istorinis kaimas pietiniame Velse, 40 km į vakarus nuo Kardifo. Ribojasi su Portkolo miesteliu. Pajūrio kurortas.

## Istorija
Niutono kaimas buvo įkurtas viduramžiais ir ilgą laiką buvo žinomas kaip žvejų bei prekybininkų gyvenvietė. Kaime yra išlikę daug istorinių pastatų, įskaitant Šv. Jono Krikštytojo bažnyčią, kuri buvo pastatyta XIII a.

XIX a. vystantis šalimais esančiam Portkolo kurortui, Niutonas tapo populiaria vieta tarp poilsiautojų.

Dalis filmo Arabijos Lorensas filmuota Niutono kopose.

## Galerija

Niutono paplūdimys 20250205 134505.jpg|Niutono paplūdimys
St. John the Baptist church in Newton (geograph 3566097 cropped).jpg|Šv. Jono Krikštytojo bažnyčia
Austin Avenue, Newton, Porthcawl - geograph.org.uk - 5146014.jpg|Kaimelio gatvės


## Nuorodos
* Bridžendo srities savivaldybė
* Visit Wales – oficiali turizmo svetainė

## Šaltiniai
Nortamptono šv. Gilio bažnyčia

**Nortamptono šv. Gilio bažnyčia** () – anglikonų bažnyčia Nortamptone, Jungtinėje Karalystėje. 

## Istorija

Šv. Gilio bažnyčia pirma karta minima XI a., tačiau pastatas per daugelį metų buvo kelis kartus rekonstruotas. Bažnyčia buvo pavadinta Šv. Gilio garbei. Nors bažnyčia ir buvo kelis kartus atstatyta, ji išlaikė savo istorines savybes ir dabar yra laikoma svarbia istorinės ir religinės vertės vieta Nortamptono mieste.

XVII a. bažnyčia buvo smarkiai pažeista per gaisrą, tačiau atstatyta. Pagrindinė bažnyčios architektūra – gotikos stiliaus, tačiau vėlesni atnaujinimai atspindi ir kitus architektūrinius laikotarpius. 1783 m. išlieti aštuoni iš dešimties šiuo metu bažnyčios varpinėje esančių varpų, o dar du išlieti 1895 m.

1952 m. bažnyčia įrašytą į saugomų objektų sąrašą.

## Architektūra

Bažnyčia buvo pastatyta vėlyvosios angliškosios gotikos stiliumi, o jos interjeras ir eksterjeras buvo atnaujinti vėlesniais laikotarpiais. Pagrindiniai bruožai apima aukštus skliautus, įspūdingą vitražų langų kolekciją ir didžiulį šventorių.

Bokštas, išsiskiriantis savo architektūrine struktūra, buvo svarbus orientyras Nortamptono miesto gyventojams. Bažnyčios interjeras yra papuoštas meno kūriniais, kurie liudija apie religinę ir kultūrinę miesto istoriją.

## Šaltiniai
2025 m. pasaulio rogučių sporto čempionatas

**2025 m. pasaulio rogučių sporto čempionatas** – 53-asis tarptautinės rogučių sporto federacijos organizuotas geriausių pasaulio rogučių sporto atletų čempionatas, kuris vyko vasario 6 d. – vasario 8 d. Kanados mieste Vistleryje. Vokietijos rinktinė pelnė daugiausiai medalių.

Į čempionato programą pirmą kartą įtrauktos mišrių vienetų ir mišrių dvejetų rungčių varžybos, bet pasaulio čempionato programoje nebeliko sprinto rungčių medalių varžybų.

Dėl Rusijos invazijos į Ukrainą čempionate nebuvo leista dalyvauti sportinkams iš Rusijos ir Baltarusijos.

## Medalininkai

## Medalių lentelė

## Dalyvavusios šalys

## Šaltiniai

## Nuorodos
* Oficiali svetainė
Jérôme Simon

**Žeromas Simonas** (Jérôme Simon, g. 1993 m. rugsėjo 12 d.) – Prancūzijos futbolininkas, saugas.

## Karjera
Karjerą pradėjo gimtinėje. Atstovavo Grenoble jaunimo komandoms, o nuo 2011 m. – Montpellier B. 

2014–2015 m. žaidė US Le Pontet Grand Avignon 84 klube (Prancūzija). 2015 m. vasarą persikėlė į RE Virton (Belgija). 2017 m. gruodį perėjo į RWD Molenbeek (Belgija). 2018 m. vasarą persikėlė į Graikiją, kur žaidė „Chania“ klube. 2019 m. pradžioje perėjo į „Racing“ (Liuksemburgas). 2023 m. vasarą sudarė sutartį su Swift Hesperange (Liuksemburgas).

### „Panevėžio“ klubas
2025 m. vasario 6 d. pasirašė sutartį su „Panevėžio“ klubu.

2025 m. kovo 30 d. debiutavo A lygoje rungtynėse prieš Gargždų „Bangą“. Susitikimas baigėsi lygiosiomis 1-1. Susitikimą pradėjo ant atsarginių suolelio, o aikštėje pasirodė po keitimo 73 minutę vietoje Lucas de Vega ir žaidė iki finalinio švilpuko.

2026 m. vasario 13 d. oficialiai paskelbta, kad sudaryta nauja sutartis.

## Statistika
; A lygos statistika

Spalvų reikšmės:
:  rungtyniavo A lygoje;

## Laimėjimai
; TBA

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Axel Galita

**Akselis Gabrielius Galita** (*Axel Gabriel Galita*, g. 2005 m. spalio 3 d.) – Gvadelupės ir Prancūzija futbolininkas. Nuo 2024 m. vasaros iki 2025 m. lapkričio žaidė Lietuvoje.

## Karjera
Kitados priklausė „Paris“ klubui ir žaidė U17 komandoje. 2022 m. vasarą perėjo į USL Dunkerque klubą ir rungtyniavo U19 komandoje.

### „Riterių“ klubas
2024 m. vasarą „Riterių“ klubas paskelbė apie naujoką. 2024 m. liepos 27 d. debiutavo klube Pirmos lygos rungtynėse prieš Kauno Žalgiris B. „Riteriai“ sutriuškino varžovus rezultatu 4-0. Galita rungtynes pradėjo ant atsarginių suolelio, o aikštėje pasirodė po keitimo antrojo kėlinio viduryje.

2024 m. rugsėjo 13 d. pelnė pirmąjį savo įvartį rungtynėse prieš FA Šiauliai. Akselis Galita pelnė pirmąjį susitikimo įvartį ir „Riteriai“ išsiveržė į priekį (1-0), o rungtynės baigėsi triuškinančia vilniečių pergale rezultatu 4-0.

2024 m. Pirmoje lygoje sužaidė 12 rungtynių ir pelnė du įvarčius.

2025 m. vasario 6 d. tapo žinoma, kad futbolininkas lieka klube. Sudaryta sutartis turėtų galioti iki 2027 m. pabaigos.

2025 m. balandžio 16 d. pelnė savo pirmąjį įvartį A lygos rungtynėse prieš Šiaulius. Varžovai pirmavo (2-0), tačiau Lazar Sajčić sušvelnino rezultatą, o Axel Galita pelnė išlyginamąjį įvartį ir susitikimas baigėsi lygiosiomis 2-2.

2025 m. liepą persikėlė į FK Miniją. Pasibaigus sezonui, išvyko į Italiją žaisti Serie D klube US Vibonese Calcio.

## Statistika

## Laimėjimai
; Su FK Riteriai
*  **Pirmos lygos nugalėtojas (1):** 2024 m.

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Visuotinybė

**Visuotinybė**, **visuotinė vienovė** – filosofinė sąvoka, reiškianti vidinę būties vienovę.

Nepaisant organiško sąryšio, būties dėmenys visuotinybėje savo individualumo nepraranda. Koncepciją rutuliojo neoplatonikai, patristai. Jėzui Kristui visuotinybę prilygino Klemensas Aleksandrietis, vienas iš Bažnyčios Tėvų.

XIX–XX a. religinėje rusų filosofijoje visuotinybė susilaukė didžiausio dėmesio. Rusų mąstytojas V. Solovjovas, teigęs, jog visų gyvų kūrinių esamybės prasmė – susivienijimas su dieviškuoju logu bei susijungimas į visuotinybę, išskyrė tris pasaulio transformacijos į visuotinybę tarpsnius: astrofizinį, biologinį ir istorinį. Šioje plėtotėje materija palaipsniui sudvasinama, o idėja sudaiktinama. Anot V. Solovjovo, „pozityvi visuotinybė“, kuri atsiskleidžia per „visuminį žinojimą“ (mistinės intuicijos, moralinės nuostatos ir mokslo sintezę), esanti visų pasaulio elementų absoliuti vienybė kaip dieviškasis pasaulio provaizdis ir galutinis istorijos siekinys. Ontologiniu atžvilgiu visuotinybėje su savo kūriniu susivienija Dievas, o gnoseologiniu susijungia trys pažinimo metodai – racionalus (filosofinis), empirinis (mokslinis) ir mistinis (religinis).

Tarp filosofų, plėtojusių V. Solovjovo visuotinybės koncepciją, buvo L. Karsavinas, S. Frankas, S. Bulgakovas, P. Florenskis, J. Trubeckojus, S. Trubeckojus. L. Karsavinas esatį suprato kaip nepaliaujamai tampančią, kaip visuotinybės ir Trejybės realizaciją bei modusą.

## Išnašos
2025 m. pasaulio kalnų slidinėjimo čempionatas

**2025 m. pasaulio kalnų slidinėjimo čempionatas** – Tarptautinės slidinėjimo federacijos organizuotas geriausių pasaulio kalnų slidinėjimo atletų čempionatas, kuris vyko vasario 4&nbsp;d. – vasario 16&nbsp;d. Austrijos kurorte Zalbache. Šveicarijos rinktinė pelnė daugiausiai medalių.

Reaguojant į 2022 m. Rusijos invaziją į Ukrainą, čempionate neleista startuoti atletams iš Rusijos ir Baltarusijos.

## Medalininkai
### Vyrai

### Moterys

### Mišrios rungtys

## Medalių lentelė

## Lietuvos komanda

: NBG = nebaigė trasos, NST = nestartavo, DSQ = diskvalifikuotas

## Šaltiniai

## Nuorodos
* Oficiali svetainė
Mirassol Futebol Clube

**Mirassol Futebol Clube** – Brazilijos futbolo klubas, įkurtas Mirasolyje (San Paulas). Klubas rungtyniavo Brazilijos nacionalinime čempionate ir San Paulo valstijos čempionate, kitaip – Campeonato Paulista arba Paulistão.

## Istorija
1925 m. lapkričio 9 d. Mirasolyje (San Paulo valstija) įkurtas futbolo klubas. Ilgą laiką rungtyniavo valstijos čempionatuose. 2020 m. debiutavo Campeonato Brasileiro Série D ir tapo lygos laimėtojais. Nuo 2021 m. sezono žaidė Campeonato Brasileiro Série C. 2022 m. tapo lygos nugalėtojais. Nuo 2023 m. sezono varžėsi Campeonato Brasileiro Série B. 2023 m. sezone B serijoje liko antroje vietoje ir pateko į pajėgiausią šalies futbolo divizioną.

Nuo 2025 m. sezono rungtyniavo Campeonato Brasileiro Série A.

## Sezonai
; Pastarųjų metų sezonai

## Sudėtis
; Klubo pagrindinė komanda
: Atnaujinta: 2025 m. vasario 7 d.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Treneriai

*  Eduardo Barroca, nuo 

## Garsesni žaidėjai
; Futbolininkai, atstovavę Brazilijos nacionalinei rinktinei
*  Doriva, atraminis saugas (2007 m.);
*  César Belli, gynėjas (2009 m.);

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Transfetmarket
* Globalsportsarchive
Aloro salos

**Aloro salos** () – salų grupė Indonezijoje, Mažųjų Sundos salų salyne, Rytų Nusa Tengaros provincijoje, tarp Floreso ir Bandos jūrų. Iš vakarų supa Soloro salos, iš pietų – Timoras, iš rytų – Vetaras.

Salyną sudaro dvi pagrindinės salos – Aloras ir Pantaras. Tarp jų įsiterpusios kelios smulkios salos – Pura, Ternatė, Buaja, Trevengas.

Salos vulkaninės kilmės, kalnuotos.

Aloro salynas sudaro Aloro regenciją, kurioje 2021 m. gyveno beveik 212 tūkst. gyventojų. Jie vartoja tiek austronezines, tiek papuasiškas Aloro–Pantaro kalbas. Centrinėse salų dalyse gyventojai daug kur išpažįsta vietinius tikėjimus, pakrantėse – krikščionybę arba islamą.

## Šaltiniai
Savu

**Savu** () – sala Indonezijoje, Savu jūroje, tarp Sumbos vakaruose ir Ročio rytuose, 160 km į vakarus nuo Timoro, Rytų Nusa Tengaros provincijoje. Plotas – 380 km². Salos ilgis 37 km, plotis iki 16 km. Paviršius gana lygus, iškyla iki 100 m aukščio. Klimatas karštas ir drėgnas, būdingi derlingi vulkaniniai dirvožemiai.

Savu su gretima Raidžua sala (plotas 36 km²) ir toliau esančia maža Danos sala sudaro Savu salyną ir Sabu Raidžua regenciją.

2020 m. Savu saloje gyveno 80 tūkst. gyventojų. Pagrindinis miestas ir uostas – Seba. Sala tankiai gyvenama. Verčiamasi daugiausia žemės ūkiu (auginami kukurūzai, medvilnė, vaisiai, daržovės), renkami kokoso riešutai, veisiami galvijai, poniai. Eksportuojama kopra, žuvis. Gyventojai daugiausia krikščionys protestantai.

1648 m. Savu salą pasiekė olandų jūrininkai, 1770 m. – Džeimso Kuko ekspedicija.

## Šaltiniai
Cuiabá Esporte Clube

**Cuiabá Esporte Clube** – Brazilijos futbolo klubas, 2001 metais įkurtas Kujabos mieste. Namų rungtynes žaidžia Arena Pantanal stadione (), talpinančiame 42,9 tūkst. žiūrovų. Rungtyniavo aukščiausioje šalies lygoje Campeonato Brasileiro Série A ir Mato Groso valstijos čempionate Campeonato Mato-Grossense.

## Istorija
2001 m. gruodžio 12 d. įkurtas klubas. Nuo 2003 m. žaidė Campeonato Matogrossense. 2011 m. pateko į Brasileirão Série D (4 pakopa).

Nuo 2012 m. rungtyniavo Brasileirão Série C (3 pakopa). 2019 m. sezone debiutavo Brasileirão Série B (2 pakopa).

Nuo 2021 m. sezono rungtyniavo Campeonato Brasileiro Série A. 2024 m. sezone tarp dvidešimties dalyvių liko paskutinėje vietoje, dvidešimti ir iškrito į žemesnį divizioną.

2025 m. žaidė Brasileirão Série B (2 pakopa).

## Sezonai
; Pastarųjų metų sezonai

## Sudėtis
; Klubo pagrindinė komanda
: Atnaujinta: 

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Treneriai

*  Bernardo Franco, nuo 

## Garsesni žaidėjai
; Futbolininkai, atstovavę Brazilijos nacionalinei rinktinei
*  Rodriguinho, saugas;
*  André Felipe, puolėjas;
; Užsieniečiai
*  Isidro Pitta, puolėjas;
*  Renan Bressan, saugas;

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Transfermarkt
* Globalsportsarchive
Balčių ąžuolas

**Balčių ąžuolas** – paminklinis medis Gražutės regioniniame parke,  Veriūgiškių ir Balčių kaimų paribyje, Salako seniūnijoje, Zarasų rajone. Patenka į Zarasų miškų urėdijos Dusetų girininkijos (511 kv., 47 skl.) teritoriją. Ąžuolas auga 2,3 km į šiaurę nuo kelio , 6 km į vakarus nuo Degučių, Balčio ežero pietvakariniame krante, šlaite prie vandens.   

1986 m. ąžuolas paskelbtas valstybinės reikšmės gamtos paminklu. Skersmuo – 1,4 m, aukštis – 20 m. 

Ąžuolas paskelbtas valstybės saugomu gamtos paveldo paminklu Aplinkos ministro 2002 m. gruodžio 20 d. įsakymu Nr. 652.

Valstybinės miškų tarnybos 2017 m. pateiktame paminklinio medžio vertinime nurodyta, laja išretėjusi, užpildymas ne
daugiau 50 %. Turėjo sausų šakų visame aukštyje. Kamienas nuo ežero pusės jau trūnijantis, bet dar pakankamai geros būklės, tik labai gumbuotas. Nurodomi duomenys: aukštis virš jūros lygio – 155 m, medžio aukštis – 21 m, kamieno apimtis – 4,5 m, lajos plotis – 17 m.

Pagal 2021 m. atliktą valstybės saugomų botaninių GPO vertinimo ataskaitą, Balčių ąžuolas buvo sunkiai pasiekiamas, už 250 m nuo gruntinio kelio, pažymėtas informaciniu stendu. Priekelmyje, kamiene buvo žaizdų, puvinio židinių, nudžiūvusių vidutinio stambumo šakų. Pastebėtas šoninis stelbimas, žiemospirgis. Nurodytas amžius – 250 metų, aukštis – 16,5 m, apimtis – 4,49 m.

Kitais duomenimis, ąžuolo kamieno apimtis siekia 4,55 m,  aukštis – 19 m, amžius – 300 metų.

## Šaltiniai

## Nuorodos

* Balčių ąžuolas *lietuvosgamta.lt* (nuotraukos)
Rūpintojėlio ąžuolas

**Rūpintojėlio ąžuolas** – išskirtinis ąžuolas, augantis Dūburio hidrografiniame draustinyje, Zarasų rajone, Imbrado seniūnijoje, Murovankos kaime, prie Duburio ežero, 3 km į pietryčius nuo Antazavės, 150 m į pietvakarius nuo kelio .

Ąžuolas paskelbtas valstybės saugomu gamtos paveldo paminklu Aplinkos ministro 2018 m. balandžio 16 d. įsakymu Nr. D1-300.

Pagal 2021 m. atliktą valstybės saugomų botaninių GPO vertinimo ataskaitą, Rūpintojėlio ąžuolas augo už 30 m nuo gruntinio kelio. Priekelmyje, kamiene  ir skeletinėse šakose turėjo žaizdų, medienos puvinį. Kamienas su drevėmis, medžio vidus visiškai išpuvęs. Nurodytas amžius – 270 metų, aukštis – 23,0 m, apimtis – 5,09 m.

## Taip pat skaitykite

Netoli Rūpintojėlio ąžuolo augantys kiti saugomi medžiai:
* Duburaičio ąžuolas (1,2 km į pietryčius)
* Duburio salos ąžuolas (0,45 km į šiaurės rytus)
* Duburių ąžuolas (0,7 km į pietvakarius)

## Šaltiniai
Kangeano salos

**Kangeano salos** () – salų spiečius Indonezijoje, Javos jūroje, į rytus nuo Madūros, 121 km į šiaurę nuo Balio. Priklauso Rytų Javos provincijai. Plotas – 668 km². Salyną sudaro Kangeano sala, keletas mažesnių salų (Sepandžangas, Paliatas, Sakala, Sabuntenas, Saobis, Sapekenas) ir daug smulkių rifų bei uolų.

Salos neaukštos, iškyla iki 364 metrų. Kalvas dengia tikmedžių miškai, pakrantėse – kokospalmių giraitės. Klimatas karštas ir drėgnas, dažnai debesuota ir lietinga.

2022 m. Kangeano salose gyveno virš 166 tūkst. gyventojų. Pagrindinė gyvenvietė – Ardžasa. Dauguma gyventojų – kangeaniečiai, vartojantys kangeaniečių kalbą. Taip pat yra badžų, bugių, mandarų, madūriečių, kinų, arabų. Tikintieji – musulmonai. Auginami galvijai, išvežama kopra, tikmedžių mediena, žuvis, druska. Daugiausia prekiaujama su Balio sala. Išgaunamos gamtinės dujos.


Kangean - panoramio (1).jpg|Kangeano salos pakrantė
Mamburit Strait - panoramio.jpg|Mamburito salos krantai
Cows - Saebus Island - panoramio.jpg|Galvijai Saobio saloje


## Šaltiniai
Criciúma Esporte Clube

**Criciúma Esporte Clube** – Brazilijos futbolo klubas, 1947 metais įkurtas Krisiumos mieste. Namų rungtynes žaidžia Estádio Heriberto Hülse. Rungtyniavo aukščiausioje šalies lygoje Campeonato Brasileiro Série A ir Santa Katarinos valstijos čempionate Campeonato Catarinense.

## Istorija
1947 m. gegužės 13 d. įkurtas futbolo klubas. Kitados žaidė valstijos čempionate. Vėlesniais metais rungtyniavo nacionaliniame čempionate (Campeonato Brasileiro), pajėgiausioje šalies lygoje (Série A), kartais iškrisdavo į žemesnius divizionus. 2024 m. sezone rungtyniavo Campeonato Brasileiro Série A, tačiau liko aštuoniolikti iš dvidešimties dalyvių ir iškrito į žemesnį divizioną.

## Sezonai
; Pastarųjų metų sezonai

## Sudėtis
; Klubo pagrindinė komanda
: Atnaujinta: 

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Treneriai

*  Cláudio Tencati (–)

## Garsesni žaidėjai
; Futbolininkai, atstovavę Brazilijos nacionalinei rinktinei
*  Bruno Cortez, gynėjas (2014);
*  Douglas, saugas (2002–2005, 2006);
*  Magno Alves, puolėjas (1997);
; užsieniečiai
*  Miguel Trauco, gynėjas;
*  Éder Martins, saugas („vingeris“);
*  Yannick Bolasie, saugas;
*  Wilker Ángel, gynėjas;

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Transfermarkt
* Globalsportsarchive
Chiliazmas

**Chiliazmas**, **milenarizmas** ( – 'tūkstantmetis') – bendras terminas, kuriuo įvardijami religiniai ir socialiniai krikščionybės judėjimai, anot kurių, netrukus įsiviešpataus tūkstantmetė Dievo karalystė Žemėje, religinis mokymas apie ją.

Chiliazmo ištakos – mesianistinės judėjiškosios sampratos. Mokymas grindžiamas Naujuoju Testamentu, ypač Apreiškimo Jonui knyga. Joje pasakojama apie Jėzaus Kristaus sugrįžimą (paruziją) ir jo karaliavimą Žemėje, truksiantį tūkstantį metų (prieš laikų pabaigą). Chiliazmą propagavo dalis ankstyvosios krikščionybės rašytojų, įskaitant Irenėją Lionietį, Justiną, Origeną, Ipolitą, gnostikai. Visuotinio Bažnyčios pripažinimo jų mokymas nesusilaukė, o 313 m. paskelbus Milano ediktą, prarado svarbą. Visgi jų pažiūros neretai tapdavo idėjų šaltiniu vėlesnių amžių religiniams ir socialiniams judėjimams, kaip antai anabaptistams, adventistams, Jehovos liudytojams, mormonams.

XII a. chiliazmą suaktualino Joakimas Fiorietis. Nors Bažnyčia jo mokymo nepripažino, jis paveikė dalį pranciškonų atšakų. Anglijos ir Šiaurės Amerikos protestantų bažnyčiose pasklido, pradedant XVII a.

## Išnašos
Norvegijos V divizionas

**Norvegijos V divizionas** () – 6-osios pakopos Norvegijos futbolo lyga. Varžybas rengia Norvegijos apygardų futbolo sąjungos, jos vyksta 18 regionų (apygardų), bendrasis čempionas nėra nustatomas.

## Istorija

## Zonos

Grupės yra sudaromos regioniniu principu ir vyksta apygardų arba fiulkių lygmenyje. Kai kuriuose regionuose sudaryta ne viena, bet kelios grupės.

* Agderio fiulkė (1)
* Akešhiuso fiulkė (1)
* Biuskeriudo fiulkė (1)
* Estfoldo fiulkė (1)
* Finmarko fiulkė (3)
* Hologalandas (3)
* Hordalandas (1)
* Indre Estlandas (2)
* Nordlando fiulkė (2)
* Nordmiorė-Rumsdalis (1)
* Oslas (2)
* Rugalando fiulkė (4)
* Sognė ir Fjurdanė (1)
* Siunmiorė (1)
* Telemarko fiulkė (1)
* Triondelago fiulkė (3)
* Trumso fiulkė (1)
* Vestfoldo fiulkė (1)


## Nuorodos
* Turneringen (Fotball.no)
Nelonen

**Nelonen** – Suomijos futbolo 6-osios pakopos varžybos, vykstančios 14 zoninių grupių. Turnyrą rengia Suomijos futbolo asociacija, jame leidžiama žaisti dukterinėmis komandoms, bendrasis visos lygos čempionas nėra nustatomas.

## Istorija

Suomijos 6-oji pakopa įkurta 1973 m. kaip V divizionas, 1994 m. ir 2024 m. per lygų reformas pervadintas.

## Zonos

Varžybos vyksta 12 grupių, suformuotų regioniniu principu.

## Nuorodos
* Palloliitto.fi
* Football Archive (Finlandfootball.net)
Tammelan stadionas

**Tammelan stadionas** () – futbolo stadionas rytinėje Tamperės miesto dalyje, Suomijoje. Stadione namų rungtynes žaidžia Ilves Tampere klubas, jam priskirta 4 žvaigždučių UEFA kategorija.

## Istorija

Stadionas įrengtas 1931 m., nors pirmoji tribūna pastatyta tik 1937 m. 34 metus tai buvo didžiausias Tamperės stadionas, bet jį nurungė Ratinos stadionas. 

1993 m. Tammelan stadionas išplėstas, tačiau didėjant Veikkausliiga reikalavimams jį reikėjo dar padidinti. Dėl to stadionas 2020 m. pabaigoje uždarytas perstatymo reikmėms, 2021 m. nugriautas ir imta statyti naująjį. Naujasis stadionas oficialiai atidarytas 2024 m. balandžio 6 d., nors jau vasarį jame vyko s rungtynės.

## Šaltiniai
Atlético Clube Goianiense

**Atlético Clube Goianiense** – Brazilijos futbolo klubas, 1937 metais įkurtas Gojanijos mieste, Gojaso valstijos sostinėje. Namų rungtynes žaidė Antônio Accioly vardo stadione, talpinačiame 12,5 tūkst. žiūrovų. Rungtyniavo nacionaliniame čempionate (Campeonato Brasileiro) ir Gojaso valstijos čempionate (Campeonato Goiano).

## Istorija
1937 m. balandžio 2 d. klubas įkurtas Gojaso valstijos sostinėje Gojanijoje. Kitados varžėsi valstijos čempionate, o vėliau pateko į nacionalinį čempionatą (Campeonato Brasileiro).

2024 m. sezone rungtyniavo Campeonato Brasileiro Série A, tačiau tarp dvidešimties dalyvių liko devyniolikti ir iškrito į žemesnį divizioną.

## Sezonai
; Pastarųjų metų sezonai

## Sudėtis
; Klubo pagrindinė komanda
: Atnaujinta: 

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Treneriai

*  Vagner Mancini, nuo  iki 

## Garsesni žaidėjai
; Futbolininkai, atstovavę Brazilijos nacionalinei rinktinei
*  Vágner Love, puolėjas;
; Užsieniečiai
*  Joel Campbell, saugas („vingeris“);
*  Jan Carlos Hurtado, puolėjas;

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Transfermarkt
* Globalsportsarchive
Veritas stadionas

**Veritas stadionas** (, iki 2003 m. ***Kupitos stadionas***, ) – futbolo stadionas pietrytinėje Turku miesto Suomija) dalyje, Kupitos mikrorajone, kuriame yra ir daugiau sporto infrastruktūros. Stadione namų rungtynes žaidžia Inter Turku ir TPS Turku klubai.

## Istorija

Kupitos mikrorajone futbolą pradėta žaisti dar XIX a. pabaigoje. Stadionas čia pastatytas 1952 m., kai Turku vyko kai kurios 1952 m. Helsinkio olimpiados futbolo rungtynės. 2003 m. pristatyta antroji tribūna, 2009 m. – trečioji. 

## Šaltiniai
Sokesas

**Sokesas** () – Mikronezijos Federacinių Valstijų Ponpėjos valstijos savivaldybė. Ji užima Ponpėjos salos šiaurės vakarinę dalį. Ribojasi su Neču rytuose ir Kičiu pietuose.

Savivaldybėje iš viso yra 21 gyvenvietės (*kousapw*). 8 jų yra nedidelėje Sokeso saloje. Didžiausia gyvenvietė Palikiras yra Ponpėjoje, ir kartu tarnauja kaip Mikronezijos sostinė.

Savivaldybė taip pat administruoja kelis negyvenamus atolus Ramiajame vandenyne: netoliese esantį Pakiną, toli vakaruose esantį Oroluką ir beveik nuskendusį Minto rifą. 

Savivaldybėje yra 6 pradinės mokyklos. Svarbiausios savivaldybės įžymybės yra Sokeso kalnas, Sokeso akmuo, Antrojo pasaulinio karo japonų pabūklų liekanos.

Sokesas laikomas viena iš penkių tradicinių Ponpėjos salos karalysčių (*wehi*). Ji išaugo iš **Puapualiko** (*Pwahpwahlik*) karalystės, kuri II tūkst. pradžioje suformuota Saudelerų dinastijos laikais salos šiaurėje. XIX a. nuo jos atsiskyrė Nečas. Sokese iki šiol egzistuoja tradicinė monarchija, vadovaujama valdovų *Nahnmwarki*, tituluojamų *Lepen Palikir* arba *Nahnpwutak Pikeniap*.

## Šaltiniai